CELEX: 32017R0705
Language: sk
Date: 2017-04-19 00:00:00
Title: Vykonávacie nariadenie Komisie (EÚ) 2017/705 z 19. apríla 2017, ktorým sa mení príloha I k nariadeniu Rady (EHS) č. 2658/87 o colnej a štatistickej nomenklatúre a o Spoločnom colnom sadzobníku

20.4.2017   
            
            
               SK
            
            
               Úradný vestník Európskej únie
            
            
               L 104/6
            
         VYKONÁVACIE NARIADENIE KOMISIE (EÚ) 2017/705
   z 19. apríla 2017,
   ktorým sa mení príloha I k nariadeniu Rady (EHS) č. 2658/87 o colnej a štatistickej nomenklatúre a o Spoločnom colnom sadzobníku
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä jeho článok 9 ods. 1 písm. b) a e),
   keďže:
   
               (1)
            
            
               Nariadením (EHS) č. 2658/87 sa stanovila nomenklatúra tovaru (ďalej len „kombinovaná nomenklatúra“ alebo „KN“), ktorá je uvedená v prílohe I k uvedenému nariadeniu.
            
         
               (2)
            
            
               Súčasný text číselného znaku KN 1905 90 60 sa týka pridaných sladidiel, čo vyvoláva pochybnosti v súvislosti s rozsahom pôsobnosti uvedeného číselného znaku KN, a nie je dostatočne presný na to, aby umožnil zatriedenie na základe laboratórnej analýzy. Slová „S pridanými“ by sa mali vypustiť, pretože nie je možné zistiť, či je obsah cukru prírodný, takže výrobok musí byť zatriedený pod číselný znak KN 1905 90 90, alebo či bol pridaný cukor, takže výrobok musí byť zatriedený pod číselný znak KN 1905 90 60. Slovo „sladidlá“ je príliš nejasné, keďže zahŕňa všetky prírodné a umelé látky sladkej chuti bez uvedenia prahovej hodnoty pre obsah sladidla vo výrobku. To by mohlo viesť k používaniu rôznych minimálnych prahových hodnôt alebo k nedostatočnej objektívnosti pri preukazovaní prítomnosti sladidiel vo výrobku.
            
         
               (3)
            
            
               Vykonala sa štatistická analýza týkajúca sa súčasných číselných znakov KN 1905 90 60 a 1905 90 90 s cieľom posúdiť sumy ciel vybraných pri dovoze výrobkov obsahujúcich menej ako 5 hmotnostných % sacharózy, invertného cukru alebo izoglukózy každého z uvedených číselných znakov KN. Z tejto štatistickej analýzy vyplynulo, že so zreteľom na kritérium „sladidiel“ by v značnom počte dovozov mali byť výrobky zatriedené pod číselný znak KN 1905 90 60 zatriedené pod číselný znak KN 1905 90 90 alebo naopak. Text číselného znaku KN 1905 90 60 treba zmeniť s cieľom zaviesť jasné kritérium na rozlíšenie medzi týmito dvoma skupinami výrobkov. Podiel hmotnostných percent sacharózy, invertného cukru alebo izoglukózy poskytuje objektívnejšie kritérium, a preto sa ľahšie uplatňuje na účely laboratórnej analýzy.
            
         
               (4)
            
            
               Keďže KN je aj štatistická nomenklatúra, treba zmeniť siedmu a ôsmu číslicu príslušných číselných znakov KN súčasne so zmenou rozsahu pôsobnosti uvedených číselných znakov KN, aby po takejto zmene bolo možné riadne štatistické spracovanie údajov.
            
         
               (5)
            
            
               So zreteľom na to, že v súlade s článkom 12 nariadenia (EHS) č. 2658/87 sa má príloha I k uvedenému nariadeniu nahradiť s účinnosťou od 1. januára 2018, uvedené nové číselné znaky KN by sa mali uplatňovať až od 1. januára 2018.
            
         
               (6)
            
            
               Nariadenie (EHS) č. 2658/87 by sa preto malo zodpovedajúcim spôsobom zmeniť.
            
         
               (7)
            
            
               Opatrenia stanovené v tomto nariadení sú v súlade so stanoviskom Výboru pre colný kódex,
            
         PRIJALA TOTO NARIADENIE:
   Článok 1
   19. kapitola druhej časti kombinovanej nomenklatúry uvedenej v prílohe I k nariadeniu (EHS) č. 2658/87 sa mení takto:
   
               a)
            
            
               riadky číselných znakov KN 1905 90 60 a 1905 90 90 sa vypúšťajú;
            
         
               b)
            
            
               vkladajú sa tieto riadky:
               
                           „1905 90 70 
                        
                        
                           Obsahujúce 5 hmotnostných % alebo viac sacharózy, invertného cukru alebo izoglukózy
                        
                        
                           9 + EA MAX
                           24,2 + AD S/Z (2)
                           
                        
                        
                           —
                        
                     
                           1905 90 80 
                        
                        
                           Ostatné
                        
                        
                           9 + EA MAX
                           20,7 + AD F/M (2)
                           
                        
                        
                           —
                        
                     
         Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   Uplatňuje sa od 1. januára 2018.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 19. apríla 2017
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. ES L 256, 7.9.1987, s. 1.
   
      (2)  Pozri prílohu 1.“